भोपाल. नरेंद्र मोदी ने रविवार को 'मन की बात' में मध्य प्रदेश के सीहोर जिले में 100 टॉयलेट बनवाने वाले एक शख्स की तारीफ की थी। लेकिन एमपी की शिवराज सरकार के ही एक मंत्री ने मोदी के दावे को गलत करार दिया है। रूरल डेवलपमेंट मिनिस्टर गोपाल भार्गव ने कहा है कि मोदी ने रेडियो मैसेज में जो बात कही थी, पीएमओ ने उसकी जानकारी एमपी सरकार से नहीं मांगी थी।
मोदी ने आखिर किस शख्स की तारीफ की थी?
- मोदी ने कहा था- 'मध्य प्रदेश के सीहोर जिले के भोजपुरा गांव में एक कारीगर दिलीप सिंह मालवीय ने एक अनूठा काम किया है।'
- 'उन्होंने तय किया कि अगर कोई मटेरियल प्रोवाइड करता है तो शौचालय बनाने की मज़दूरी वो नहीं लेंगे। 100 शौचालयों का निर्माण कर चुके हैं।'
- 'मैं दिलीप सिंह मालवीय को ह्रदय से बहुत-बहुत बधाई देता हूं, अभिनन्दन करता हूं।'
एमपी के मंत्री ने क्या कहा?
- मंत्री गोपाल भार्गव ने कहा कि दिलीप सिंह जिस भोजपुरा गांव में रहते हैं, वहां सिर्फ 53 घर हैं।
- भार्गव ने कहा कि प्रधानमंत्री कार्यालय ने हमारी सरकार से इस बारे में कोई जानकारी नहीं मांगी थी।
- प्रधानमंत्रीजी ने 100 टॉयलेट बताए हैंं। क्या सही है, इसकी जांच करनी होगी।
दिलीप सिंह का क्या है दावा?
- 75 साल के दिलीप सिंह ने बताया कि गांव में मैंने 47 टॉयलेट बनाए हैं।
- बाकि टॉयलेट आसपास के गांव में बनाए गए हैं। कुछ का काम चल रहा है।
आगे की स्लाइड्स में देखें फोटो
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva